Case ID: 1119398
Sentence 5: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, məhkəmə vergi orqanı tərəfindən həyata keçirilmiş operativ vergi nəzarəti tədbirinin qanuniliyini tanımış, yəni tədbir nəticəsində aşkarlanmış alış sənədləri olmayan malların həqiqətən mövcud olduğunu qəbul etmiş, bununla belə iddiaçının əsassız iddia ərizəsini təmin edərək ziddiyyətli qərar qəbul etmiş, belə ki, məhkəmə qərarında 2017-ci il 26 sentyabr tarixdə vergi ödəyicisi iddiaçının fəaliyyət göstərdiyi təsərrüfat subyektində aşkar edilmiş alış sənədi olmayan malların vergi ödəyicisinə deyil, onun atası X2 məxsus olduğunu bildirmiş, həmçinin məhkəmə iddiaçıda aşkar edilən qalıq malların 2010-cu ildə onun atası tərəfindən Azərbaycan Respublikasına bəyan edilməklə gətirilən malların qalığı olmamasını sübut edə bilməmək öhdəliyini vergi orqanının üzərinə qoymuş, iddiaçının atası malları idxal edərkən ƏDV qeydiyyatında olmuş, mallar iddiaçıya pərakəndə qaydada təqdim edilmədiyindən, qeyd olunan əməliyyat elektron vergi hesab fakturası ilə rəsmiləşdirilməli idi, belə olan halda iddiaçıya tətbiq edilmiş maliyyə sanksiyasının əsaslılığı baxımından iddiaçının atasının həmin malları idxal etməsinin belə heç bir əhəmiyyəti yoxdur, məsuliyyət qərarı o zaman əsassız hesab edilə bilərdi ki, iddiaçının atası tərəfindən malların iddiaçıya təqdim edilməsi elektron vergi hesab fakturası ilə rəsmiləşdirilərdi, göstərilənlər məhkəmə tərəfindən maddi hüquq normasının tələblərinin pozulduğunun və mübahisələndirilən qərarın qanuniliyinin birbaşa sübutudur, eyni zamanda yoxlama zamanı müəyyən edilmiş malların 2010-cu ildə alınmış mallar olmaması vergi ödəyicisi tərəfindən 2016-cı ilin 4-cü rübü üzrə təqdim edilmiş bəyannamədə yoxlama zamanı aşkar edilmiş malların mal qalığı siyahısında göstərilməməsi ilə sübut edilir, bu məhkəmənin ehtimal etdiyi malların 2010-cu ildən alınmasını istisna edir, bundan əlavə, məhkəmə vergi orqanının “mal qalığını hansı dövrdə almasını müəyyən etmədiyini” bildirsə də, məhkəmə araşdırması zamanı özü tərəfindən malların hansı dövrdə alınması vəzifəsi olduğu halda məhkəmə tərəfindən araşdırılmamışdır.